                                       







TOIMINTAKERTOMUS 2025






YLEISTÄ
Johtokunta 2025
Varsinaiset jäsenet:
Puheenjohtaja Riikka Salminen, varapuheenjohtaja Sari Grönlund, sihteeri Mira Sammalkorpi
Kirsi Sandberg, Sari Tamminen, Taina Haanpää, Kaisa Mäenpää, Paula Suominen ja Salla Granholm
Varajäsenet:
Ritva Hakko ja Tarja Korpela (06/25 saakka)
Taloudenhoitaja: Sirkka Ala-Outinen
Nuorisovastaavat: Paula Suominen ja Riikka Salminen
Jäsenvastaavat: Riikka Salminen ja Taina Haanpää
Mökkivastaava: Kaisa Mäenpää
Solidaarisuusvastaava: Sari Grönlund
Tiedotusvastaavat: Kaisa Mäenpää ja Mira Sammalkorpi
Toiminnantarkastajat:
Eija Hakala ja Sinikka Marjaniemi
varatoiminnantarkastaja Tanja Paassilta
Työvaliokunta:
Riikka Salminen, Sari Grönlund, Mira Sammalkorpi ja Sirkka Ala-Outinen
[bookmark: _Hlk159580125]Työvaliokunnan päätöksen maksurajana on 500 €/päätös.









Vuosi 2025
Vuosi aloitettiin jännittämällä kevään tulevaa TES-kierrosta ja mahdollisia lakkoja. Tämä vaikutti myös alkuvuoden toimintaan siinä määrin, ettei uskallettu järjestää alkuvuodesta jäsenille mitään kovin ihmeellistä toimintaa.
Keväällä järjestettiin kuntavaalit, osastosta oli viisi jäsentä ehdokkaina, joista neljää osasto myös tuki rahallisesti erillisen hakemuksen mukaan.

KEVÄTKAUDEN TOIMINTA
Helmikuussa oli kaupan alalla kolmipäiväinen lakko, jossa monia osaston jäseniä toimi lakkovahteina. Johtokunta teki turvaamispäätöksen ja kaikki lakkovahteina toimineet saivat ruokakaupan lahjakortin lakkovahtivuorosta.
Pidettiin lakkokahvitus 19.2. osaston kokoustilassa lakkovahdeille sekä osaston jäsenille. Tarjolla oli kahvia, mehua ja pullaa sekä mahdollisuus keskustella ajankohtaisista asioista.
Askarteluiltoja pidettiin kokoustilassa kevään mittaan.

KESÄN TOIMINTA
Tilattiin Särkänniemi-rannekkeita jäsenille kesän hurvitteluihin. Omavastuuhinta jäsenelle 20 €/ranneke.
Ammattiosasto hankki myös Kirjurinluodon kesäteatteriin jäsenille lippuja 50 kpl 15 € omavastuuhintaan.
Kesä-heinäkuun ajan sai 15 € hyvityksen kesäteatterin pääsylipusta Satakunnan alueelta kuittia vastaan.
 
SYYSKAUDEN TOIMINTA
Varattiin Porin teatterista 30 lippua jäsenille Tootsie -musikaalikomediaan. Lipun omavastuuhinta jäseneltä 30 €.
Syyskuussa tehtiin jäsenristeily Tallinnaan, jossa mukana oli bussilastillinen jäseniä.
Hankittiin käsityömessuille lippuja 20 kpl, jotka jaettiin ilmaiseksi jäsenille.
Porin ja Huittisten Pick N Payläisille järjestettiin työpaikkatapaamista, jossa oli tarkoitus kokoontua osaston kokoustilassa pienen purtavan merkeissä ja sen jälkeen elokuva. Tapaamiseen ei ollut osallistujia, joten se jouduttiin perumaan. Yksi henkilö esitti toiveen, että yritettäisiin keväällä järjestää tapahtuma uudelleen.
Hankittiin lippuja Irinan keikalle Winstoniin pienellä omavastuulla.
Merkkipäivä juhla 50-, 60- ja 70 vuotta täyttäneille osaston jäsenille järjestettiin Kokkikaksikossa Ulvilassa 23.11.
Osaston kokoustiloissa järjestettiin joulumyyjäiset 13.12. ja samalla oli tarjolla glögiä kokoustilassa myyjäisiin poikenneille. Varattuja myyntipaikkoja oli 7.
Joulukuussa järjestettiin myös koko perheen leffanäytös Finnkino Promenadissa ja näytökseksi valittiin jouluinen elokuva Tonttu, koska elokuva on suomalainen.
Askarteluiltoja pidettiin osaston kokoustiloissa ja aloitettiin projektia, jossa tehdään isoäidinneliöistä pieniä peittoja lahjoitettavaksi Satasairaalaan.

OSASTON MÖKKI
Ammattiosastolla on mökki Sastamalassa Liekoveden rannalla, jota jäsenet voivat vuokrata kesäaikaan maksimissaan viikoksi kerrallaan. Varaukset mökkiin tehdään osaston kotisivuilla olevan lomakkeen kautta. Juhannusviikonloppu arvottiin varauksen jättäneiden kesken toukokuun kokouksessa. Toukokuussa mökillä järjestettiin mökkitalkoot. Vuoden mittaan mökillä tehtiin pieniä huoltotöitä sekä tehtiin pieniä hankintoja viihtyvyyden parantamiseksi.

YLEISET KOKOUKSET
Osaston sääntömääräinen kevätkokous järjestettiin osaston kokoustilassa Herttuantorilla 15.5. Kokouksessa käsiteltiin vuoden 2024 tilinpäätös sekä toimintakertomus.
Osaston sääntömääräinen syyskokous pidettiin osaston kokoustilassa Herttuantorilla 27.11. Kokouksessa käytiin läpi 2026 budjetti ja toimintasuunnitelma sekä valittiin johtokunta seuraavalle toimintakaudelle.

JOHTOKUNTA
Johtokunnan kokouksia oli vuoden aikana kerran kuussa eli yhteensä 11 kertaa ja pikaisissa asioissa tehtiin WhatsApp -päätöksiä.

NUORET
Toukokuussa nuorille järjestettyyn elokuva ja ruokailu -iltaan ei ilmoittautunut yhtään nuorta, joten ilta ei toteutunut.
Nuorille järjestettiin oluttasting Havanassa marraskuussa, ilmoittautuneita oli kaksi, mutta ilta päätettiin toteuttaa kuitenkin.


LUOTTAMUSHENKILÖTOIMINTA
Luottamushenkilöiden ilta pidettiin toukokuussa. Illan ohjelmassa oli elokuva Finnkinossa sekä ruokailu Torerossa.
Puheenjohtaja kontaktoi ja onnitteli kaikki uudet luottamushenkilöt vuoden aikana.

ELÄKELÄISET
Eläkeläisten kerho kokoontui osaston kokoustilassa parillisten viikkojen keskiviikkoisin erilaisten aktiviteettien merkeissä.

PAM JA AMMATTIOSASTO
Johtokunnan jäsenet ovat osallistuneet erilaisiin Pamin järjestämiin tapahtumiin. Olemme olleet mukana mm. alkuvuoden lakkokoulutuksissa, koko perheen vapputapahtumassa sekä Asunnottomien yö -tapahtumassa lokakuussa lahjoittamalla hygieniatarvikkeita jaettavaksi.

TYÖPAIKKA YHTEISTYÖ
Alkuvuodesta ei tehty mitään erillistä jäsenhankintakierrosta vaan keskityttiin mahdolliseen tulevaan lakkoon ja sen kautta tulevaan näkyvyyteen.
Satakunnan alueen kauppoihin vietiin lakkoinfokassit helmikuussa.
Osaston jäsenpyyhkäisyinä toteutettiin sellainen, että syyskuu-joulukuun ajan kaikkien uusien liittyneiden jäsenten kesken arvottiin I-pod -kuulokkeet.
Tehtiin rästisoittoja, jotka ovat yksi jäsenhankintatempaus.
Tehtiin osastokasseja, jotka jaettiin kylmiin kohteisiin kauppoihin marraskuussa.

SOLIDAARISUUSTYÖ
Syksyllä teimme lahjoituksen Syöpykät -syöpäyhdistykselle. Porin seudun työttömille lahjoitimme glögiä ja joulupipareita.
Tuettiin cheerleadingin maajoukkueurheilija Välitaloa 200 eurolla.

SAK
SAK:n edustajistossa toimii Riikka Salminen.
Porin seudun paikallisjärjestön hallitukseen valittiin Sari Grönlund ja varalle Kaisa Mäenpää.
SAK Satakunnan aluetoimikuntaan Sari Grönlund ja Riikka Salminen.
KOULUTUS
SoMe-koulutukseen osallistuttiin toukokuussa Turussa sekä lisäksi virtuaalisesti Teamsilla.
Johtokunta osallistui Pam Lounais-Suomen suunnittelupäiville lokakuussa. Suunnittelupäivät järjestettiin laivalla.

MUITA ASIOITA
Puheenjohtaja lähetti osaston uusille jäsenille tervehdyskirjeen sähköpostitse ja siihen vastanneille annettiin lahjaksi sähköinen 15 euron arvoinen Hesburger -lahjakortti.
Osaston jäsenille järjestettiin arvontoja pitkin vuotta Facebookissa ja Instagramissa.

